Diari Oficial de la Generalitat Valenciana


Sumari del DOGV 9242, del 24-12-2021 (2021/12876)

RESOLUCIÓ de 14 de desembre de 2021, del conseller d'Hisenda i Model Econòmic, pel qual s'autoritza una modificació en la qualificació i les dades descriptives de la línia T8386, «Escola Post Grau Intel·ligència Artificial (Val.GRAI)», de l'annex de transferències i subvencions de capital del programa 542.50, Investigació, desenvolupament tecnològic, i Innovació (R+D+I), de la Conselleria d'Innovació, Universitats, Ciència i Societat Digital (expedient 21-022/21-204).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9242

Data del DOGV
:   24-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12141


Data del document
:   14-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 14 de desembre de 2021, del conseller d'Hisenda i Model Econòmic, pel qual s'autoritza una modificació en la qualificació i les dades descriptives de la línia T8386, «Escola Post Grau Intel·ligència Artificial (Val.GRAI)», de l'annex de transferències i subvencions de capital del programa 542.50, Investigació, desenvolupament tecnològic, i Innovació (R+D+I), de la Conselleria d'Innovació, Universitats, Ciència i Societat Digital (expedient 21-022/21-204). [2021/12855]  
En l'annex de transferències i subvencions de capital del programa 542.50 Investigació, Desenvolupament Tecnològic i Innovació (R+D+I) es va incloure la línia, qualificada com de transferència, T8386 «Escola Postgrau Intel·ligència Artificial (ValGRAI)» que té a aquesta escola com a destinatària amb la finalitat de fomentar l'activitat de l'escola postgrau i Xarxa de Centres d'Investigació d'Intel·ligència Artificial.  
  
Com que l'entitat ValGRAI que figura en la Llei de pressupostos com a destinatària d'aquesta, és una fundació privada que no forma part del Sector Públic Instrumental de la Generalitat, atenent el que es disposa en l'article 2 de la Llei general de subvencions, no ha de tindre la consideració de transferència sinó de subvenció, per això i atenent el que preveuen l'article 17 de la vigent llei de pressupostos i el Decret 77/2019, que regula el procediment de gestió del pressupost de la Generalitat Valenciana, se n'ha de modificar classificació.  
  
No obstant això, atés que l'import de la línia consta expressament assignat a la referida fundació i que, per part de la Conselleria d'Innovació, Universitats, Ciència i Societat Digital, es motiva que en tindre la fundació com a objectiu principal la investigació i l'educació pionera en intel·ligència artificial (IA), a través de la formació de la pròxima generació d'experts en intel·ligència artificial, oferint programes internacionals de formació impartits pels professors més importants del seu camp, fomentant la cooperació entre els millors equips d'investigació de la Comunitat Valenciana, el suport a aquesta està previst en l'Estratègia Valenciana per a la Recuperació, com a element que coadjuvarà a l'acompliment del projecte tractor 14 (avanç del coneixement), cal entendre que, en tractar-se de subvenció ha de modificar-se al mateix temps la manera de concessió d'aquesta, i s'entén que s'hi aplica la concessió directa prevista en l'article 168.1.A) de la Llei 1/2015, d'hisenda pública, sector públic instrumental i subvencions.  
  
D'acord amb el que s'ha exposat i en virtut del que es disposa en els articles 17, 21 i 24 de la Llei 4/2020, de pressupostos de la Generalitat per a l'exercici 2021, el conseller d'Hisenda i Model Econòmic, adopta la següent resolució:  
  
Primer i únic  
Modificar, en l'annex de transferències i subvencions de capital del programa 542.50, Investigació, desenvolupament tecnològic i innovació (R+D+I)», la qualificació de la línia T8386 «Escola Postgrau Intel·ligència Artificial (ValGRAI)», per correspondre-li la consideració de subvenció, relatius a codi i forma de concessió, segons el següent detall:  
  
  
Dades pressupost inicial  
  
Codi: T8386 Denominació: Escola Postgrau Intel·ligència Artificial (Val-GRAI)  
Import: 2.000.000 Beneficiaris previstos: Escola de Postgrau i Xarxa de Centres d'Investigació en Intel·ligència Artificial  
Manera concessió: Transferència Descripció i finalitat: foment de l'activitat de l'Escola de Postgrau i Xarxa de Centres d'Investigació en Intel·ligència Artificial  
Publicar dades SI Aportació Generalitat:   
No condicionada: 0  
Condicionada: 0  
 Aportació externa  
 I790.20 Feder PO 2014-2020 REACT-EU 2.000.000  
  
  
Dades modificades:  
  
Codi: S8386 Denominació: Escola Postgrau Intel·ligència Artificial (Val-GRAI)  
Import: 2.000.000 Beneficiaris previstos: Escola de Postgrau i Xarxa de Centres d'Investigació en Intel·ligència Artificial  
Manera de concessió: Concessió directa art. 168-1-A de la Llei 1/2015 Descripció i finalitat: foment de l'activitat de l'Escola de Postgrau i Xarxa de Centres d'Investigació en Intel·ligència Artificial  
Publicar dades:SÍ Aportació Generalitat:   
No condicionada 0   
Condicionada: 0  
 Aportació externa  
 I790.20 Feder PO 2014-2020 REACT-EU 2.000.000  
  
  
València, 14 de desembre de 2021.- El conseller d'Hisenda i Model Econòmic: Vicent Soler i Marco.